གོང་དུ་ཞུས་པ་ལྟར།ཕྱི་ནང་གི་རྒྱུ་རྐྱེན་སྣ་ཚོགས་དང་།ལྷག་པར་དུ་༧རྒྱལ་མཆོག་སྐུ་ཕྲེང་བཅུ་བཞི་པ་ཆེན་པོའི་དབུ་ཁྲིད་ལམ་སྟོན་ལ་བརྟེན་ནས་ལོ་ངོ་བརྒྱ་ཕྲག་མང་པོའི་རྗེས་སུ་ཆོལ་གསུམ་བོད་མི་ཡོངས་རྫོགས་གཅིག་སྒྲིལ་བྱ་རྒྱུའི་གོ་སྐབས་བཟང་པོ་ཞིག་བྱུང་བ་དེ་ནི་བོད་མི་རིགས་ཀྱི་གཟི་བརྗིད་འོད་སྟོང་འབར་བ་ཞིག་དང་།ལོ་རྒྱུས་ཀྱི་དེབ་ཐེར་ནང་གསེར་གྱི་ཡི་གེར་འབྲི་བར་འོས་པའི་མཛད་རྗེས་བླ་ན་མེད་པ་ཞིག་ཡིན་ཞིང་།ལྷག་པར་དུ་ད་ལྟའི་ཆར་གཞིས་བཞུགས་བོད་མིའི་ཁྲོད་མི་རབས་བརྗེས་ན་ཡང་ལྷག་བསམ་རྣམ་པར་དག་པའི་ངང་ལོ་རེ་བཞིན་གཅིག་སྒྲིལ་གྱི་འདུ་ཤེས་སྲ་བརྟན་ཐོག་གནས་པ་དང་།འདི་ལྟ་བུའི་གནས་སྟངས་ཐབས་སྡུག་གི་འོག་ཀྱང་སེམས་ཤུགས་དང་སྙིང་སྟོབས་ཞུམ་པ་མེད་པར་གནས་བཞིན་ཡོད་པ་ནི་ཀུན་གྱི་མཐོང་ཆོས་སུ་ཡོད།